
JAVNI POZIV – REZIDENCIJALNI PROGRAM ULUCG U CITE INTERNATIONALE DES ARTS
Udruženje likovnih umjetnika Crne Gore (ULUCG) raspisuje javni poziv za učešće u rezidencijalnom programu Cité internationale des arts u Parizu, za period od 3. oktobra do 26. decembra 2026. godine (trajanje rezidencije: 3 mjeseca). 
Program se realizuje kroz posebnu saradnju između ULUCG i Cité internationale des arts, sa naglaskom na autentičan umjetnički izraz i projekte koji se bave savremenim društvenim pitanjima kroz individualnu umjetničku viziju i angažovanu praksu.
Šta rezidencija nudi?
 Rezidencija u Cité-u pruža izuzetnu priliku za:
· umjetnički rad i razmjenu u međunarodnom kontekstu, u samom srcu Pariza;

· umrežavanje i saradnju sa umjetnicima iz cijelog svijeta;

· organizovanje prezentacija, izložbi i događaja u okviru „open-studio“ programa;

· profesionalnu i logističku podršku Cité-a tokom boravka.

Smještaj je obezbijeđen u jednom od nedavno renoviranih ateljea unutar kompleksa Cité – Le Marais. Stanari mogu biti u pratnji jedne odrasle osobe i/ili djeteta mlađeg od 7 godina, uz dodatne troškove u skladu sa zvaničnim cjenovnikom Cité-a.
Ko može da se prijavi?
 Pravo prijave imaju:
· članovi Udruženja likovnih umjetnika Crne Gore sa najmanje pet godina profesionalnog iskustva;

· oni koji su izmirili sve članarine i finansijske obaveze prema ULUCG-u.

Preporučuje se osnovno poznavanje francuskog i/ili engleskog jezika radi komunikacije tokom boravka.
Prijava treba da sadrži:
· popunjen prijavni formular (na engleskom jeziku);

· portfolio izabranih radova (u PDF formatu);

· kratko motivaciono pismo sa opisom predloženog projekta tokom rezidencije (na engleskom jeziku);

· biografiju sa naglaskom na prethodne izložbe i umjetničke projekte;

· potvrdu o članstvu u ULUCG-u i profesionalnom stažu.
Troškovi:
· Mjesečna kirija: 549€, plus administrativna taksa u zavisnosti od trajanja boravka (25€–66€);

· Depozit: 549€ (vraća se po odlasku, uz uslov da je prostor u dobrom stanju);

· Putni troškovi i troškovi života padaju na teret umjetnika. Umjetnici iz Crne Gore mogu aplicirati za sufinansiranje tih troškova putem javnih poziva Ministarstva kulture Crne Gore, u skladu sa važećim procedurama, kao i kod drugih organizacija i ustanova koje suginansirajh međunarodnu saradnju i stvaralaštvo.
Proces selekcije:
 Prijave će razmatrati žiri sastavljen od predstavnika ULUCG-a i Cité internationale des arts, na osnovu sljedećih kriterijuma:
1. profesionalno iskustvo i umjetnički kvalitet;

2. relevantnost i kvalitet predloženog projekta;

3. doprinos profesionalnom razvoju kandidata i lokalnoj/međunarodnoj sceni;

4. usklađenost sa temom autentičnog izraza i savremene angažovane umjetničke prakse.
Ovim pozivom biće dodijeljeno najviše jedno rezidencijalno mjesto.
Rok za prijavu:
 Prijave se šalju elektronskim putem na adresu: ulucg46@gmail.com, najkasnije do ponoći, u utorak  20.  januara  2026. godine.
 Nepotpune ili zakašnjele prijave neće biti razmatrane.
Rezultati selekcije biće objavljeni na zvaničnom sajtu ULUCG-a.
Za sve dodatne informacije možete se obratiti na navedenu e-mail adresu.

